section_heading: Povijest
paragraph_text: Boy je sniman u Dublinu, u studiju Windmill Lane u jesen 1980. pod nadzorom producenta Steve Lillywhite-a (originalno ga je trebao producirati Martin Hannett, koji je bio producent Joy Division-a, a ujedno je i producirao singl 11 O'Clock Tick Tock, no odustao je zbog samoubojstva Iana Curtisa). Na albumu se nalaze mnoge pjesme koje je grupa do tada izvodila na live nastupima, kao što su: Out Of Control, Twilight, Stories For Boys. Pjesme "Ocean" i "An Cat Dubh" napisane su u studiju i snimljene u brzom roku. The Edge je u to vrijeme izjavio da je sastav osjećao kako će snimiti pjesmu koja će biti bolja od svih dosadašnjih i iznijeti cijeli album.